Coloured Persons Representative Council

Coloured Persons Representative Council  var et delvis valgt råd med begrenset lovgivende myndighet, som hadde til hensikt å representere fargede sørafrikanere i apartheideraen. Det ble første gang valgt i 1969, gjenvalgt i 1975 og permanent oppløst i 1980. Representantene ble valgt gjennom flertallsvalg i enmannskretser.

Rådet hadde fullmakt til å vedta lover som berørte fargede (på individuelt grunnlag) innenfor økonomi, lokalstyre, utdannelse, sosial velferd og pensjoner, landlige bosetninger samt landbruk. Et lovforslag kunne først fremmes etter at det var blitt godkjent av Minister for Colored Relations. Når en lov var blitt vedtatt måtte den godkjennes av de hvites regjering i Pretoria. Hvis den kom i konflikt med en lov, som var blitt vedtatt av Sør-Afrikas parlament, ble den ugyldiggjort. Et styre på fem personer utførte de administrative funksjonene. Fire ble valgt av rådet, mens formannen ble nominert av statspresidenten etter råd fra regjeringen.

Rådet bestod sammenlagt av 60 medlemmer. 40 medlemmer ble stemt inn under valget 30. september 1969. Regjeringen fylte i oktober 1969 opp de resterende 20 plassene med representanter for det regjeringsvennlige Federal Party, som dermed sikret seg et flertall i rådet over Labour Party, som var motstander av apartheid. Valgets vinner endte i opposisjon. Lederen for Federal Party, Tom Swartz, ble utnevnt som rådets formann.

Federal Party mistet sin støtte i rådet da dets medlemmer krysset partigrensene. I 1974 la lederen for Labour Party, Sonny Leon, fram et representantforslag som kunngjorde at rådet verken hadde tillit til en politikk som fremmet separat utvikling eller til alle institusjoner som ble opprettet under denne politikken, deriblant rådet selv. Forslaget krevde også direkte representasjon av fargede i Sør-Afrikas parlament, som en innledning til frigjøringen av alle sør-afrikanske borgere. Forslaget ble vedtatt av rådet. Det avviste et delvis bevilgningsbudsjett, som ble lagt fram av Swartz, hvorpå regjeringen i juli 1974 oppløste rådet etter begjæring av Swartz.

I valget 19. mars 1975 vant Labour Party 31 plasser, noe som gav det et flertall i rådet. Sonny Leon ble utnevnt til formann for rådets styre. Minister for Coloured Relations delegerte myndighet til ham for å bevilge midler til gjennomførelse av budsjettet. Leon nektet imidlertid å gjøre dette, fordi han mente at budsjettet var rasediskriminerende. Det førte til at statspresidenten avskjediget ham. Statspresidenten utnevnte Alethea Jansen, et uavhengig regjeringsnominert medlem. til ny formann for styret. Hun godkjente pliktskyldigst budsjettet i 1975 og senere budsjetter.  

I 1984 ble Representanthuset i Trekammerparlamentet opprettet for å representere fargede velgere.

Vedtatte lover 
I sin tid vedtok CPC kun et lite antall lover:

 Law No. 1 of 1971: the Coloured Persons Rehabilitation Centres Law
 Law No. 1 of 1972: the Coloured Persons Rehabilitation Centres Amendment Law
 Law No. 1 of 1973: the Coloured Farmers Assistance Law
 Law No. 1 of 1974: the Coloured Persons Social Pensions Law
 Law No. 1 of 1977: the Coloured Persons Rehabilitation Centres Amendment Law
 Law No. 1 of 1979: the Rural Coloured Areas Law

Formenn for styret /

Valgresultater 
30. september 1969:

19. mars 1975:

Fotnoter

Referanser 

Historiske politiske forsamlinger
Sør-Afrika
Sørafrikansk politikk
Apartheid